Бакалак мөңгүсү
Бакалак мөңгүсү – Кичи Алай кырка тоосунун түн. капталындагы өрөөн тибиндеги ири мөңгү. Уз. 4,2 км, Аянты 6,9 км2. 

Аравансайдын сол курамы–Чилисай суусунун төрүндө жайгашкан. Жалпы экспозициясы түн.-батышка багытталган. Мөңгү- нүн башы деңиз деңг. 4800 м, этеги 3900 м бийиктикте жатат. Кар чегинин бийикт. 4250 м. Абляция облусунун аянты 4,5 км2. Мөңгүнүн көлөмү 0,36 км3, калыңдыгы 100 мге жетет. Б. м. 1914–63-ж. 450 мге тартылган. Андан Бакалак суусу башталып, Гезартка (Чилисай суусунун сол курамы) оң жактан куят. 1962–63-жылдарда Ташкен ун-тинин окумуштуулары стационардык байкоолорду уюштурган.

Колдонулган адабияттар 
 Кыргызстандын географиясы. Бишкек: Мамлекеттик тил жана энциклопедия борбору, 2004, s. 71–72. ISBN 9967-14-006-2

Мөңгүлөр‎